CELEX: C2007/095/57
Language: da
Date: 2007-04-28 00:00:00
Title: Sag C-118/07: Sag anlagt den 27. februar 2007 — Kommissionen for De Europæisk Fællesskaber mod Republikken Finland

28.4.2007   
            
            
               DA
            
            
               Den Europæiske Unions Tidende
            
            
               C 95/30
            
         Sag anlagt den 27. februar 2007 — Kommissionen for De Europæisk Fællesskaber mod Republikken Finland
   (Sag C-118/07)
   (2007/C 95/57)
   Processprog: finsk
   Parter
   
      Sagsøger: Kommissionen for De Europæisk Fællesskaber (ved H. Huttunen, H. Støvlbæk og B. Martenczuk)
   
      Sagsøgt: Republikken Finland
   Sagsøgerens påstande
   
               —
            
            
               Det fastslås, at Republikken Finland har tilsidesat sine forpligtelser i henhold til artikel 307 EF, idet den ikke har bragt egnede midler i anvendelse med henblik på at fjerne de uoverensstemmelser med fællesskabsretten, som følger af de bestemmelser om betalingsoverførsler, der er indeholdt i de bilaterale investeringsaftaler, som Republikken Finland har indgået med Den Russiske Føderation (tidligere Sovjetunionen), Hviderusland, Kina, Malaysia, Sri Lanka og Usbekistan.
            
         
               —
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag vedrører bilaterale investeringsaftaler, som Republikken Finland har indgået med Den Russiske Føderation, Hviderusland, Kina, Malaysia, Sri Lanka og Usbekistan, inden den tiltrådte Den Europæiske Union. De omhandlede aftaler indeholdt bestemmelser om kapitalbevægelser og betalingsoverførsler i forbindelse med investeringer. Kommissionen er af den opfattelse, at bestemmelserne i disse aftaler er i strid med fællesskabsretten, fordi de nævnte bestemmelser forhindrede Finland i at efterkomme foranstaltninger, som De Europæiske Fællesskabers organer vedtog i henhold til artikel 57, stk. 2, EF, artikel 59 EF og artikel 60, stk. 1, EF. Da de omhandlede aftaler er blevet indgået inden Finlands tiltrædelse af Den Europæiske Union, er Finland forpligtet til at bringe alle egnede midler i anvendelse med henblik på at fjerne de i disse aftaler indholdte uoverensstemmelser med fællesskabsretten, jf. artikel 307, stk. 2, EF.